
Martfű Város Polgármesterétől

E L Ő T E R J E S Z T É S

Martfű Város rendezési tervének módosítására

Martfű Város Önkormányzata Képviselő-testületének 

2013. december 5-i ülésére

Előkészítette: Baloghné Juhász Erzsébet irodavezető 
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalási mód: nyilvános ülés

Tisztelt Képviselő Testület!

A Bunge Zrt. martfűi telephelyén fejlesztést kíván végrehajtani. A fejlesztés során merült fel az engedélyezés jogi akadálya, mely szerint az érvényben lévő Helyi Építési szabályzatunk által az érintett GIP 4 jelű övezetben meghatározott  16,00 m legnagyobb építménymagasság a fejlesztési elképzelés szerint nem tartható.

Az érintett telephelyen jelenleg is megközelítőleg  70,00 m  magasságú építmények vannak.

A hatályos ingatlan-nyilvántartási bejegyzés szerint az ingatlanon magassági korlátozás nincs.

A Bunge Zrt. beruházása elősegítése érdekében javaslom a Tisztelt Képviselő Testület az érintett építési övezetre vonatkozóan a legnagyobb építmény magasság 70,00 m-re való módosítását, és ennek a rendezési tervben való átvezetését.

A Bunge Zrt. nyilatkozata szerint, vállalja a rendezési terv módosításával járó költségeket, melyet a jelenleg érvényben lévő jogszabályok lehetővé tesznek.

Kérem a rendezési terv módosítására vonatkozó előterjesztés megvitatását és az alábbi határozati javaslat elfogadását.

Határozati javaslat:
…/2013.(.....) Határozat
Martfű Város rendezési tervének módosításáról

Martfű Város Önkormányzata Képviselő-testülete megtárgyalta Martfű Város rendezési tervének módosítására vonatkozó előterjesztést és az alábbiak szerint döntött:

Martfű Város Önkormányzata Képviselő-testülete a Bunge Zrt. beruházása elősegítése érdekében - figyelembe véve az érintett területen jelenleg is meglévő építmények magasságát, valamint a jövőbeni fejlesztési elképzeléseket - az érintett építési övezetre vonatkozóan a legnagyobb építmény magasság 70,00 m-ben való megállapításával egyetért.
Elfogadja a Bunge Zrt. nyilatkozatát, mely szerint a rendezési terv módosításával járó költségeket vállalja és az ezzel kapcsolatos megállapodás megkötésére felhatalmazza a polgármestert.

Martfű, 2013. november 28.

                                                                                                               Dr. Kiss Edit

                                                                                                                polgármester

Készítette: Honti Gyula városi főépítész

                  Baloghné Juhász Erzsébet vezető főtanácsos

Látta: Szász Éva jegyző
